बॉलीवुड के बेताज बादशाह कहे जाने वाले किंग खान एक बार फिर सुर्ख़ियों में हैं, मगर इस बार वजह उनकी कोई फिल्म या ऐड नहीं बल्कि उनका अलीबाघ स्तिथ लक्ज़री विला है। उन पर इल्ज़ाम है कि मुंबई के अलीबाग स्थित उनका बंगला गैरकानूनी है। कहा जा रहा है कि यह जमीन जिसे कि शाहरुख़ खान ने कृषि भूमि के नाम पर खरीदा था, वहां आज उनका आलीशान बंगला खड़ा है। इस बंगले में एक स्विमिंग पूल और एक प्राइवेट हेलिपैड भी है। इल्ज़ाम ये भी आ रहे हैं कि वहां एक "देजा वू फर्म्स" नाम की कंपनी चल रही है जिसके शेयर होल्डर्स श्रीनिवास पार्थसारथी और सोमेसेखर सुन्दर्शाम हैं, मगर इस कंपनी का सीधा ताल्लुक गौरी खान के रिश्तेदारों से है। इस ही बंगले पर कुछ दिन पहले शाहरुख़ खान ने अपनी शादी की सालगिरह मनाई है। इनकम टैक्स से शाहरुख़ का यह विवाद जारी है और इस केस को बेनामी संपत्ति एक्ट के तहत डाला गया है। इससे पहले भी शाहरुख़ खान विवादों का केंद्र रह चुके हैं। कुछ वक्त पहले उनका दुबई स्थित signature विला भी शक के घेरे में था। 2008-09 में शाहरुख़ को यह बंगला गिफ्ट में मिला था और इसी कारण उनके signature विला को आईटी विभाग से क्लीन चिट मिल गयी थी। मगर अब लगता है कि शाहरुख़ और विवादों का रिश्ता बड़ा पुराना है इसीलिए खान हर बार किसी न किसी विवाद में फंस जाते हैं। तो अब देखना यह है कि पिछली बार की तरह इस बार भी शाहरुख़ को क्लीन चिट मिलेगी या उन पर लगे इल्ज़ाम सच साबित होते हैं।